डिस्कस थ्रो में मनप्रीत, रिले रेस में पुष्पा रही विजेता
असफलता से घबराएं छात्राएं : सुमित
बतौरमुख्य अतिथि संबोधित करते हुए हुडा हिसार के इस्टेट ऑफिसर सुमित कुमार ने कहा कि छात्राएं कभी भी असफलता से घबराएं। कई बार ऐसा होता है कि जो हम चाहते हैं, उसे हासिल नहीं कर पाते लेकिन इसका मतलब यह नहीं है कि हम कभी सफल नहीं हो सकते। हो सकता है कि भगवान ने उससे भी अच्छा सोच रखा हो। अपनी स्टडी के अनुभवों के बारे में बताते हुए सुमित कुमार ने कहा कि वे डॉक्टर बनना चाहते थे लेकिन उसमें सफल नहीं हो पाए। जिस दिन परिणाम आया उस दिन घर में खाना भी नहीं बना। लेकिन वह परिस्थितियों से नहीं घबराए और कड़ी मेहनत की। इसी का परिणाम रहा कि आज बड़े ऑफिसर हैं। सुमित कुमार ने छात्राओं ने कहा कि यदि वह अपने लक्ष्य में सफल होकर डॉक्टर बन जाते तो आज उनके कार्यक्रम में शामिल नहीं हो पाते।
शहरके सीएमके कॉलेज में दो दिवसीय वार्षिक एथलेटिक प्रतियोगिता शुक्रवार को संपन्न हो गई। विभिन्न खेल मुकाबलों में छात्राओं ने हिस्सा लिया और बेहतरीन प्रदर्शन किया। विजेता छात्राओं को हुडा हिसार के इस्टेट ऑफिसर सुमित कुमार ने बतौर मुख्य अतिथि सम्मानित भी किया।
शुक्रवार को हुई डिस्कस थ्रो में मनप्रीत प्रथम, नीतिका द्वितीय कोमल ने तृतीय स्थान प्राप्त किया। शॉटपुट प्रतियोगिता में मनप्रीत ने पहला, मनप्रीत बीकॉम ने दूसरा तथा दिव्या ने तीसरा स्थान हासिल किया। इसी प्रकार जेवेलिन थ्रो में मनप्रीत ने प्रथम, मोनू गुलिया ने द्वितीय तथा कोमल ने तृतीय स्थान कब्जाया। 400 मीटर रिले रेस में पुष्पा, निशा, सुमनबाला डिंपल की टीम ने प्रथम, सुमन, कमलदीप, प्रयाग बलजीत की टीम ने द्वितीय तथा प्रीति, भावना, सुमन मिलनप्रीत की टीम ने तृतीय स्थान हासिल किया। स्लो साइकिल रेस में कमलदीप कौर ने पहला, सीमा ने दूसरा सुमन ने तीसरा, स्किपिंग रेस में मनप्रीत, भावना, प्रीति, मटका रेस में मोनू गुलिया, मोनिका प्रियंका, बोरी रेस में मोनू गुलिया, अरूणा सुमनबाला ने क्रमश: प्रथम, द्वितीय तृतीय स्थान पर कब्जा किया। थ्री लैग रेस में सपना मानसी की जोड़ी ने पहला, प्रवीण ज्योति की जोड़ी ने दूसरा तथा सुमन ज्योति की जोड़ी ने तीसरा स्थान प्राप्त किया।
खेल
hin_Deva hin_Deva hin_Deva hin_Deva hin_Deva hne_Deva